SON'VARACHIM SUNGTTAM: Bhurgeank Konn Somzotolo?
 Fattlea satolleantli khobor. Ixttinnichea potik obsoeg zal'lo mhunn, sanje vellar tanger khobrek gel'lom. Oso tanche kodde uloitam-uloitam tancho, bara vorsam pirayecho put thoimsor ailo. Hatantlim pustokam konnxak ubem aslelea mezar beporvayen uddoilim, ani mhaka hello mhonnlem.
 "Mhaka xikpachi khuxi na mhunn tuka ani papak hanvem kitle pavtti sanglam! " Rogerachea mukhamollavelim kupam odikuch kallim zait gelim.
 "Magir, xikonastana kitem korunk sodta tor tum? " Avoyn putak vicharlem.
 "Mhaka decoration korpak borem dista. Hanv decorator zatolom mhunn tuka kitle pavtti sanglam. " Roger uloilo.
 "Decoration-amni amchim pottam bhorelim nant. Tum bore bhaxen xik ami borea kamak lagun borem zoddun fuddar kor. " Avoy putache khuxecher chodd bhor dinastana uloun meklli zali.
 "Matxim ogi ravtat polleum-ia. Boro nasleleak matxe suseg diyat," thoinch khattir add poddun aslolo Rogeracho bapui uloilo.
 "Tunch matxe tachea gineanar uzvadd ghal," mhoje ixttinnin mhojea tonddak pollet mhaka sanglem.
 Hanvem tondd hanstem kelem ani ogich ravlom. Tache fattlean karonn-ui aslem.
 Ghora vochpa khatir mhoji motorsaikol fuddem vetali toxi mhojea chintnanchi-i motorsaikol fuddem dhanvtali.
 Avoi-bapaik aplim bhurgim xikchim, khub xikchim oxem mona-kallzantlean dista. Bhurgeank zata titlem xikounk tim kitle-i tyag-ui korunk raji astat. Punn soglleach bhurgeank xikpachem mon nasta. Gineanan vaddonk na vo fuddaracho husko na mhonnon nhoi. Punn tankam aple gunn-kolent-ui fuddar korpacho asta. Xiklear jitlem zoddunk zaunchem na, tache poros-ui khub kitem aplea avddichea gunnantlean zoddpachi tanchi bhou khuxi asta. Zoddpa vangdda tantuntlean somadan-ui bhogpachi tankam avodd asta. Kiteak khub pavtti monis khub unchle nokrechi opekxa korun xikta, tea podar khub zodd mellta mhunn anvddo ghonttun. Punn ti zodd taka kitli pasun somadan diunk xokta ti khobor na. Fokot zoddint somadan bhogta to monis jivitant kainch korunk pavona oxem mhojem mot.
 Aiz iskolamni jem xikop ditat tem xikpeank tanchea fuddara khatir kitlea upyogachem tacher gombhirtayen vichar zaupachi goroz asa. Kiteak thodde jivitant kosloch hetu nastana boll kortat mhunn xiktat, khubxim zannam khub vhoddle hetu gheun xiktat punn tim xevttim hetu zoddunk pavonant, anik upay nasun tim kednach vichar korunk naslele nokre fattlean dhanvtat.
 kitle-i kantte-khuntte maddoun fuddem vochonk raji asta. Osleank avoy-bapaichem khorem ut'tejon mellunk zai. Avoy-bapai aplea bhurgeachea fuddarachim sopnam fokot varear sopneunche bodlek bhurgeam thaim uloun tanchem mon zannun gheun, tancheo khuxeo, avddi-gunn zannun gheun ghevop khub khub gorjechem.
 Tednam tankam bhurgeanchea monancho thav gheunk, avddi-gunnam vangddo xikxonnachem-i mhotv sangunk ami tankam zanniv korunk khub sompem zatelem.
 Subscribe to: Post Comments (Atom)
- ► 2013 (42)
- ► 2012 (16)
- ► 2011 (20)
(21)
- ▼ March (4)
- ► 2009 (26)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 